A Nagybecskereki Egyházmegye FIT FOR THE FUTUR lelkipásztori programjának keretében 2023. június 1-től állást hirdet

**PASZTORÁLIS REFERENS**

**(vezetői beosztásban)**

4 éves időtartamú, heti 40 órás munkakör betöltésére.

**Munkavégzés helye**

Nagybecskereki Egyházmegye, Pasztorális Irodája

Trg. Slobode 8, 23000 Zrenjanin, Szerbia.

**A jogviszony időtartama, jellege:**

4 éves alkalmazási jogviszony, teljes munkaidő

**A munkakörbe tartozó lényeges feladatok:**

Az egyházmegyei pasztorális iroda tevékenységi körébe tartozó feladatok konceptuális tervezése és irányítása (az iroda munkájának felépítése, az egyházmegyei szinódus életbe ültetése, az egyházmegye területén megvalósuló lelkipásztori programok figyelemmel kísérése és egybehangolása, a pasztorális terv kidolgozása és követése, továbbképzések koordinálása és szervezése, felkérés esetén segítség nyújtás esperességi vagy plébániaszintű programok megvalósításában).

**Illetmény és juttatások:**

Az egyházmegyei bérezési táblázat szerint.

**Jelentkezési feltételek:**

Lehetőség szerint teológiai végzettség

Pasztorális és/vagy pedagógusi tapasztalat

Szakmai ajánlás

A római katolikus egyházhoz való tartozás

**A jelentkezés részeként benyújtandó iratok, igazolások:**

* Szakmai önéletrajz
* Motivációs levél
* Szakmai ajánlás

**A munkakör betölthetőségének legkorábbi időpontja:**

2023. június 1.

**A jelentkezés benyújtásának határideje: 2023. május 15.**

A pályázati kiírással kapcsolatosan további információért bizalommal forduljon a nagybecskereki egyházmegye titkárságához: ordinariatus@yahoo.com

**A jelentkezés benyújtásának módja:**

Elektrónikus formában az ordinariatus@yahoo.com emailcímre.